Here is a page extracted from Wikipedia that may contain CSS, HTML, and a lot of unformatted text.

Title: Alto prusiano
Content: L'alto prusiano (en alemán Hochpreußisch) ye un grupo de dialectos de l'alto alemán central oriental charraus d'antis mas en Prusia Oriental y actualment en o voivodato de Varmia-Masuria, en Polonia. L'alto prusiano se desenvolicó entre os sieglos XIII y XV, trayiu por os pobladors alemans plegaus de Silesia y Turinchia, y estió prou influyiu por l'antigo prusiano, una luenga baltica.

Os dialectos alto prusianos yeran parlaus mas que mas en a rechión catolica de Varmia y o vecín Oberland de Prusia Oriental con a muga marcada por o río Passarge a l'ueste (arredol d'a Holanda Prusiana u Preußisch Holland y Mohrungen) y se subdividiban en Breslausch (por a ciudat de Breslau en Silesia) y Oberländisch. Yeran deseparaus d'os dialectos baixo prusianos por a linia de Benrath a l'ueste, norte y este; y por o sud d'o dialecto masurián de l'idioma polaco.

Igual que o dialecto silesián, l'alto prusiano ye actualment en as tres pedretas debiu a la evacuación y a expulsion d'a población chermanoparlant d'a provincia de Prusia Oriental mientres y dimpués d'a Segunda Guerra Mundial. O dialecto encara tien hue bels poquez parlants.

Referencias

Vinclos externos
 Mapa de dialectos de l'alemán en 1897.

Alto prusian
Luengas d'Alemanya
Luengas de Polonia